Licens-D - Feltet.dks cykelforum
Licens-D
Hej Alle overvejer om jeg skal prøve mig selv af ved at køre nogle D-Løb
Men ved ikke om jeg kan følge med ???
Har en FTP på 317 Watt eller 3,5 Watt/kg
Hvad tænker i PFT
Ved ikke om man nødvendigvis kan bruge watt-tal til så meget. For mange ryger nok af hvis det er i sving og ryk. Det er nok bedre at måle sig op mod andre ryttere som kører løb på landevejen i forvejen.
Du kan jo overveje at køre nogle løb på klippekort først og se om det falder i din smag: https://www.cyklingdanmark.dk/medlemmer/klippekort/
Du skal ud og have det prøvet af, før du ved om du kan være med (her er klippekortet en let og noget billigere vej ind).
Hvis du har deltaget i motionsløb har du også en lille ide om du er mere til lange seje træk eller de små korte intervaller.
Du kan have verdens bedste FTP men stadig blive sat, fordi du i cykelløb vil gå langt over i kortere perioder, og hvis du ikke kan restituere og være klar til at gøre det samme 15 gange mere i det cykelløb.
Du kan have verdens dårligste FTP, men stadig være med i løbende fordi du forstår at gemme dig og er eminent til at restituere efter korte hårde accelerationer.
Din FTP er ok, men du er en tung rytter og vil nok have det hårdt på bakkerne. Kan du holde 5 W/kg i fx 2-3min eller deromkring til sidevindsmomenter eller bakker? Som tidligere skrevet er der mange gentagne hårdre accelrationer og langt mindre jævn fart.
Det bare at prøve, hvad er det værste der kan ske?
Jeg har netop kørt mit første d-licens løb her for nylig, og jeg kan sige følgende:
Fuld knald på 2-3 bakker pr runde (vi kørte 6 runder) af ca 30-90 sek varighed. (for mig ca 500-600w)
Alle sving på ruten skulle køres i høj fart med efterfølgende 5-15 sek all-out sprint. (for mig ca 800-1100 watt)
Jeg lå næsten aldrig omkring min FTP - kun under når jeg lå i feltet, og ellers på 110-200% i de mange ryk.
Avg watt for løbet blev 240w (ikke alverden ift mine træninger) - Men avg NP lå på 316 for hele løbet (godt 2 timer), så det viser bare at tempoet røg op og ned HELE tiden. Jeg vil sige det var hårdt, og at man skal være i god form for at sidde med.
Min FTP ligger på 4,5 w/kg. Mit tidsforbrug i zonerne lå sådan:
Zone 1 - 44%
Zone 2 - 13%
Zone 3 - 8%
Zone 4 - 7% (ftp zonen)
Zone 5 - 7% (vo2max)
Zone 6 - 10% (Anaerob)
Zone 7 - 11% (Sprint)
På bagkant kan jeg se at jeg i mine træninger nok skal fokusere mere på at komme ud af sadlen i sindsygt mange små ryk. Jeg havde allerede fokuseret en del på de korte 1-2 minutters zone 5-6 ryk, men derudover bør man helt klart fokusere på generel cykelteknik. Lær at køre 90' sving med 40 i timen, kom ned i en aeroposition på cyklen, lær at sidde på lille plads i et felt. Ha styr på drikkedunken og hjulet foran på samme tid.